**Elkülönített nyilvántartások**

**ÁSZ ajánlás**

Javasolt, a főkönyvi számok alábontása mellett kontrolling célok megvalósításához, kiegészítő melléklet elkészítéséhez, beszámolóban bemutatandó részletező adatok alátámasztásához munkaszámok, dimenziók, témaszámok kialakítása, használata.

Javasolt, hogy a bevételek, illetve azok felhasználásának elkülönített nyilvántartása minimum előírásként tartalmazza az alkalmazott főkönyvi számla számát, az elkülönített nyilvántartás „egyedi azonosítóját” a beérkezés/kifizetés dátumát, jogcímét, célját; a jogosult szervezeti egység/jogosult megnevezését, a bevétel/befizetés azonosítóját/forrását; a kifizetés/kötelezettség azonosítóját; a bevétel/kiadás összegét; könyvelési ellenszámla számát.

Ha a bevétel továbbutalási célú, akkor a támogatás felhasználásáról vezetett elkülönített nyilvántartás tartalmazza a főkönyvi számla számát, az elkülönített nyilvántartás „egyedi azonosítóját” a továbbutalás / kifizetés dátumát, jogcímét; a jogosult megnevezését; a kiutalás/kötelezettség azonosítóját; kiutalás összegét; a könyvelési ellenszámla számát.

A törvény által kötelezővé tett elkülönítési kötelezettséget indokolt lehet kiterjeszteni a gazdasági-vállalkozási tevékenység szerinti bevételek forrásonkénti, jogcímenkénti elkülönített nyilvántartására a rendszerezettség, átláthatóság és elszámoltathatóság érdekében.

A kapott támogatások felhasználása kapcsán is javasolt a főkönyvi számok alábontása mellett kontrolling célok megvalósításához, kiegészítő melléklet elkészítéséhez, beszámolóban bemutatandó részletező adatok alátámasztásához munkaszámok, dimenziók, témaszámok kialakítása, használata.