**Tervezés és beszámolás**

**ÁSZ ajánlás**

Javasolt belső szabályzatban rögzíteni a költségvetés és a beszámoló készítésének módját, határidejét, elfogadásának módját, határidejét.

Javasolt a könyvvizsgáló meghívása a beszámoló tárgyalásával kapcsolatos felügyelőbizottsági és kuratóriumi ülésekre.

Javasolt, a közfeladat ellátás fenttarthatóságának biztosítása érdekében, hogy a költségvetési tervben szereplő adatok legyenek megalapozottak, alátámasztottak, továbbá összehasonlíthatók legyenek a rendelkezésre álló tényadatokkal, a terv és tényadatok közötti eltérések megállapíthatók, az eltérések okai feltárhatók, azonosíthatók legyenek, a jövőbeni (következő évi tervezésnél) szükséges döntések meghozatala, intézkedések meghatározása, tapasztalatok figyelembevétele érdekében.

A számviteli beszámolóval egyidőben javasolt szakmai, szöveges beszámoló elkészítése és közzététele, melyben közérthető módon bemutatható az alapítvány szakmai tevékenysége. A közzétett szöveges beszámoló részleteseb információt adhat a társadalom számára az alapítvány működéséről, átfogó képet adhat a kapott közpénzek felhasználásáról. támogatva a közpénzkezelés (Magyarország Alaptörvénye 39. cikk (2) bekezdésében rögzített) átláthatóságnak érvényre jutását.

A hatékony és átlátható gazdálkodás érdekében a beszámoló elfogadásához javasolt a vagyonellenőr és a felügyelőbizottság írásbeli, részletes véleményének kikérése.