**Felügyelőbizottság**

**ÁSZ ajánlás**

Az alapító okiratban javasolt meghatározni a felügyelőbizottság elnökére és tagjaira vonatkozóan képesítési, végzettségi és egyéb szakmai követelményt. Ajánlott a felügyelőbizottságban legalább egy-egy tag részére gazdasági, jogi végzettség előírása.

A felügyelőbizottság ügyrendjében javasolt rögzíteni a felügyelőbizottság éves üléseinek számát, összehívásának, határozathozatalának rendjét, a testület feladatait, véleményezési, illetve javaslattételi jogkörét, a felügyelőbizottsági elnök beszámolási kötelezettségét.

A felügyelőbizottság ügyrendjében vagy az alapítvány szervezeti és működési szabályzatában javasolt meghatározni a felügyelőbizottság véleményezési, illetve javaslattételi joga gyakorlásának, valamint az alapítványi iratokba való betekintési és tájékoztatási joga gyakorlásának részletes eljárási szabályait.

Javasolt a könyvvizsgáló meghívása a beszámoló tárgyalásával kapcsolatos felügyelőbizottsági ülésekre.

Az alapítvány felügyelőbizottságába a fenntartott felsőoktatási intézménnyel foglalkoztatásra irányuló jogviszonyban álló személyt javasolt delegálni.

Célszerű a felügyelőbizottság részéről részletes ügyrend megalkotása, illetve éves munkaterv elfogadása.

Javasolt a felügyelőbizottságnak legalább negyedévente egy alkalommal személyes részvétellel az ülés megtartása.

Az alapítványi és a kuratórium véleményezési, illetve döntési hatáskörébe tartozó egyetemi befektetési döntések (így pl. a befektetésekről, cégalapításról) meghozatalához a felügyelőbizottság írásbeli véleményét javasolt kikérni, illetve minden olyan döntésről, amelynek gazdasági, pénzügyi hatása lehet a szervezet működésére, a vagyon védelme és a felelősség egyértelmű érvényesítése érdekében.