**Vagyongazdálkodással kapcsolatos kockázatelemzés**

**ÁSZ ajánlás**

A vagyongazdálkodás során a döntéshozatallal rendelkezőknek nemcsak naprakész információkkal kell rendelkezniük a vagyonelemek tekintetében, hanem javasolt a vagyongazdálkodással kapcsolatos kockázatelemzés elkészítése is legalább évente. A kockázatelemzést segítő mutatók folyamatos (évenkénti) vezetésével nem csak a mutatók mértéke segíti a kockázatelemzést, hanem azok változásai is információt szolgáltatnak.

Az elemzéseket 3 éves időtávban ajánlott elkészíteni a tendenciák meghatározása érdekében, és az attól való eltérések beazonosításához.

A befektetett eszközökön belül javasolt az eszközcsoportokat (immateriális javak, tárgyi eszközök, befektetett pénzügyi eszközök) külön vizsgálni a sajátosságok azonosítása céljából.

A vagyongazdálkodás kockázatelemzését több mutató együttes kiértékelésével javasolt eszközcsoport szintjén elvégezni. Magas kockázat azonosítható, ha pl. az eszközpótlási igény mutató azt jelzi, hogy a beruházások értéke elmarad az elszámolt értékcsökkenéstől, és a használhatósági fok csökken egy adott időszakban.