**Kuratórium**

**ÁSZ ajánlás**

Az alapítványok szervezetének kialakítása során a - feladatok sokrétűsége miatt - megfontolásra javasoljuk az alapítvány feladatainak ellátására olyan szakmai kompetenciákkal rendelkezők bevonását, amelyek biztosíthatják a szükséges és elégséges szakértelmet a működés során. Javasolt az ügyvitel támogatását szolgáló szervezeti egység létrehozása.

A hatékony fenntartói ellenőrzés érdekében javasolt meghatározni, hogy a kuratóriumnak legfeljebb hány tagja állhat munkaviszonyban az alapítvány által fenntartott felsőoktatási intézménnyel.

Javasolt a kuratórium elnökére és tagjaira vonatkozóan is képesítési, végzettségi és egyéb szakmai követelményeket rögzíteni. Ajánlott a kuratóriumban legalább egy-egy tag részére gazdasági, jogi végzettség, illetve felsőoktatásban szerzett vezetői tapasztalat előírása.

A kuratórium döntéshozási feladatai során javasoljuk annak rögzítését, hogy a kuratórium üléseinek tanácskozási joggal résztvevő állandó meghívottjai legyenek az alapítvány fenntartásában lévő felsőoktatási intézmény vezetői – amennyiben nem kuratóriumi tag, az alapítvány felügyelőbizottságának elnöke és az alapítvány vagyonellenőre.

A kuratórium befolyástól mentes döntéseinek biztosítása érdekében javasolt a kuratórium ügyrendjében rögzíteni a kuratórium éves üléseinek számát, az ülések összehívásának, az ülések és a határozathozatal rendjét, a jegyzőkönyvvezetés módját, az elektronikus szavazás szabályait.

Szem előtt tartva a fenntarott felsőoktatási intézmény autonómiáját, javasolt, hogy a kurátorok csak konkrét döntésekben, felhatalmazással nyilatkozzanak az alapítvány fenntartásában lévő felsőoktatási intézmények ügyében.