**Befektetési szabályzat**

**ÁSZ ajánlás**

A befektetések kezeléséhez ajánlott befektetési-, pénzügyi végzettség/tapasztalat meghatározása az erre kijelölt befektetési testület, vagy szakértői, tanácsadói munkakörben

Amennyiben az alapítvány nem veszi igénybe befektetési szakember/testület rendszeres közreműködését, akkor javasolt, hogy a felügyelőbizottság legalább egy tagja közgazdasági vagy pénzügyi diplomával, vagy könyvvizsgálói végzettséggel és legalább 3 év pénzügyi területen szerzett szakmai gyakorlattal rendelkezzen.

Javasolt a befektetési szabályzatban rögzíteni a vagyongazdálkodásért felelős személyt vagy szervezeti egységet, a vagyongazdálkodásért felelősszemély vagy szervezet feladatait, a felelősségi köröket.

Befektetéshez szükséges döntés megalapozottsága érdekében javasolt, hogy befektetési döntést a kuratórium, befektetési testület vagy befektetési-portfóliókezelési szakértő javaslata alapján hozzon.

Javasolt a befektetési szabályzat legalább kétévenkénti felülvizsgálata az összes befektetésre szánt vagyonelem felsorolásának aktualizálásával.

**A befektetési szabályzat a felelős gazdálkodás érvényesítése keretében lehetőség szerint tartalmazza az alábbiakat:**

* a befektetési politika irányelveinek meghatározását, teljesülése értékelésének és módosításának feltételeit;
* a befektetéssel elérni kívánt célt, értékelés módját a célok elérésének felelőseivel együtt;
* a befektetésekhez kapcsolódó jogosultságokat és felelősséget, döntéshozatali módokat;
* a befektetési tevékenység folyamatos ellenőrzésének, valamint a szükségessé váló beavatkozás általános érvényű módját és feltételeit;
* lehetséges befektetések módját, típusait, időtávját, a mérés és értékelés módszereit;
* a kockázatvállalás típusát, mértékét, kockázatbecslés szempontjait, illetve ezek felülvizsgálatának gyakoriságát, módját;
* a megengedett befektetési eszközök portfólión belüli minimum és maximum arányait (Pl.: a kötvény alapú befektetési alap maximális aránya a portfólióban, vagy a likviditási portfólióban az állampapír maximális futamideje stb.).

**A felelős befektetési politika részeként a befektetési lehetőségek szabályozásánál javasolt figyelembe venni, hogy**

* az egyes befektetések hozama - fedezeti ügyletek kivételével - a lehető legkisebb mértékben függjön más befektetések hozamától (pl. vállalati kötvények esetében a résztulajdonosok működésétől/befektetésitől);
* a pénzügyi befektetések között ugyanazon kibocsátó különböző értékpapírjainak együttes részaránya – az állampapírok és az olyan értékpapírok kivételével, amelyekben foglalt kötelezettség teljesítéséhez az állam készfizető kezességet vállal – ne haladjon meg egy százalékos felső korlátot (pl. 10 %);
* a befektetések között ugyanazon eszköztípus részaránya ne haladjon meg egy százalékos felső korlátot (pl. 10%);
* biztosított legyen a számlavezetővel, külső befektetési tanácsadóval kötött szerződések legalább kétévenkénti felülvizsgálata;
* likviditásuk biztosítása érdekében az alapítványok képezzenek működési tartalékot, amit biztos hozamú, alacsony hitelkockázatú befektetésben tartsanak (pl. állampapír),
* a befektetés értékelhetősége legyen folyamatos, világos, naprakész.

Befektetéshez szükséges döntés megalapozottsága érdekében javasolt rögzíteni, hogy a befektetési döntéseknél igénybe veszik-e belső/külső szakemberekből álló befektetési testület/befektetési tanácsadó/szakértő közreműködését.

Javasolt egy meghatározott összeghatár feletti befektetések és bizonyos eszköztípusok esetében befektetési tanácsadó közreműködését már a szabályzatban is előírni.

**Befektetés/befektetési döntés**

Javasolt a kuratórium döntését megelőzően a vagyonellenőr írásbeli véleményét kérni jelentős értékű alapítványi vagyonelem hasznosítása, befektetési döntések meghozatala tárgyában.

Javasolt a kuratórium döntését megelőzően a vagyonellenőr írásbeli véleményét kérni jelentős értékű alapítványi vagyonelem hasznosítása, befektetési döntések meghozatala tárgyában.

Javasolt, hogy az alapítvány a befektetési döntéseinek előkészítése, a döntések végrehajtásának koordinálása és monitorozása, a vagyongazdálkodási tevékenység hosszú távú eredményessége és a vagyon gyarapítása érdekében gazdasági végzettségű és befektetési tapasztalattal rendelkező szakemberekből álló testület/szervezeti egység szakértői támogatását vegye igénybe a szakmai közreműködés költség-haszon arányainak szem előtt tartásával (pl. befektetési testület).

A befektetett eszközökön belül javasolt az eszközcsoportokat (immateriális javak, tárgyi eszközök, befektetett pénzügyi eszközök) külön vizsgálni a sajátosságok azonosítása céljából.

A kockázatok csökkentése, limitálása, porlasztása érdekében a portfólió kialakításánál javasolt figyelemmel lenni a diverzifikáció szempontjaira is: több, különböző eszközbe tudatosan, átgondoltan történjen a befektetés alapvetően összekötve az egyes portfólió elemek befektetési döntési szempontjait, paramétereit azok későbbi felhasználásának terveivel.

A befektetési döntések meghozatala előtt javasolt:

- a kezelt vagyon felhasználására vonatkozó tervezési feladat elvégzése, felkészülés a befektetésre (összegszerűség, ütemezés);

- figyelembe venni

• a befektetésre szánt pénzeszköz későbbi felhasználásának ütemezését,

• a befektetésből való kilépés lehetőségeit (likviddé tétel lehetősége),

• befektetés támogatja-e vagy összhangban van-e az alapítvány

alaptevékenységével/alapcéljával (pl. alapítvány/felsőoktatási intézmény tevékenységi körének megfelelő

cégekbe való befektetés rendszeres visszamérése, felülvizsgálata, illetve teljesítmény

elvárások meghatározása),

• hogy bizonyos kockázati szint alatt a hozam maximalizálás is cél;

- döntéshozatalra nyilvános információk alapján kerüljön sor és a későbbiekben biztosítva legyen a folyamatos mérhetőség, nyomonkövetés (nem ajánlott az a konstrukció, amelyben csak ritkán akár csak éves gyakorisággal válik lehetővé a portfólióelem értékesítése);

- meghatározni a felvállalni és kezelni szándékozott kockázatdimenziókat, mint például a

• devizakockázat

• kamatkozkázat

• egyéb piaci kockázatok

• országkockázat

• eszköztípus kockázat

• likviditási kockázat (likviddé tétel lehetésége);

- meghatározni a kockázatvállalási hajlandóságot, annak mértékét, (mit hajlandó vállalni az alapítvány és mit nem, azaz melyek azok a kockázatok melyek nem vállalhatók, illetve melyek azok a kockázati szintek, amelyek a bekövetkezett időközi változások miatt már nem vállalható váltak)

- meghatározni a külföldi befektetés szabályait és indokoltságát,

- olyan befektetési tevékenységek végzésének meghatározása, amely arányban áll a befektetési hozam mértékével,

- a számviteli nyilvántartások összhangjának megteremtése, a végzett befektetési tevékenységgel, a vállalt befektetési stratégiával és a szándékolt kockázatvállalásokkal

- függetlenség megteremtése a befektetési tevékenységet végző, illetve a befektetési tevékenységet monitorizáló a befektetési tevékenységről beszámolót készítő szervezeti egységtől.