**Vagyonellenőr**

**ÁSZ ajánlás**

A vagyonellenőr kijelölésének feltételeként javasolt az üzleti szférában szerzett, vagy egyéb releváns szakmai tapasztalat.

A kuratórium ügyrendjében vagy az alapítvány szervezeti és működési szabályzatában javasolt meghatározni az alapítvány vagyonellenőrének a KEKVA tv.-ben, illetve az alapító okiratban biztosított előzetes jóváhagyási, illetve véleményezési joga gyakorlásának, valamint az alapítványi iratokba való betekintési és tájékoztatási joga gyakorlásának részletes eljárási szabályait.

Javasolt, hogy a vagyonellenőr az általa elvégzett feladatokról évente egy alkalommal számoljon be a kuratóriumnak az előző évben folytatott tevékenysége és annak eredményeinek bemutatásával.

Évente legalább egyszer értékelje az alapítvány vagyongazdálkodási tevékenységét, különösen a kezelt vagyon tényleges felhasználási céljára tekintettel.

Javasolt a kuratórium döntését megelőzően a vagyonellenőr írásbeli véleményét kérni jelentős értékű alapítványi vagyonelem hasznosítása, befektetési döntések meghozatala tárgyában.

**Jó gyakorlat**

Az alapító az alapító okiratban kikötötte, *hogy „a vagyonellenőrt az Alapítvány valamennyi szervének ülésére meg kell hívni, és részére valamennyi szerv működése körében előálló dokumentumot rendelkezésére kell bocsátani”.*

Az alapító az alapító okiratban kikötötte, hogy tíz év szakmai tapasztalattal kell rendelkeznie az alapítványi vagyonellenőrnek.