**Szervezeti és működési szabályzat**

**ÁSZ ajánlás**

Javasolt az alapítvány szervezeti struktúrájának, munkaszervezetének, a szervezeti és működési kereteinek kialakítása.

Az alapítvány szervezeti és működési szabályzata tartalmazza:

* a szervezeti felépítés és a működés rendjét, a szervezeti egységek megnevezését, feladatait;
* a szervezeti és működési szabályzatban nevesített munkakörökhöz tartozó feladat és hatásköröket, a hatáskörök gyakorlásának módját, a helyettesítés rendjét és az ezekhez kapcsolódó felelősségi szabályokat;
* az alapítvány által ellátott alap/gazdasági/ vállalkozási tevékenységeket;
* az összeférhetetlenség szabályait;
* a munkáltatói jogok gyakorlásának rendjét;
* az engedélyezési, jóváhagyási eljárásokat;
* a belső-külső kapcsolattartás, valamint a dokumentumokhoz való hozzáférés rendjét.

**Jó gyakorlat**

Az alapító az alapítvány alapító okiratában a szervezeti és működési szabályzat kuratórium általi elfogadását a felügyelőbizottság és az alapítványi vagyonellenőr véleményének figyelembevételéhez kötötte.

Az alapítvány szervezeti és működési szabályzatában lefektetésre kerültek a gazdálkodásra, a bankszámla feletti rendelkezésre, a kötelezettségvállalásra és a pénzügyi tranzakciók lebonyolítására vonatkozó rendelkezések.